Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Egypti on yrittänyt välittää tulitauko- sopimusta Hamasin ja Israelin välille.
Egyptiläisviranomainen kertoi TV7:lle, että tavoite on lieventää jännitteitä, -
vauhdittaa Gazan jälleenrakentamista ja pohjustaa rauhanprosessia.
Kahden kaatuneen israelilaissotilaan perheet järjestivät mielenosoituksen -
pääministeri Netanjahun virka-asunnolla Jerusalemissa.
He vaativat pidättäytymään sopimuksista Hamasin kanssa, -
kunnes Hamas luovuttaa sotilaiden ruumiit
USA:n ulkoministeri Mike Pompeo: -
USA panee tällä viikolla täytäntöön Iranin vastaisia pakotteita -
presidentti Trumpin määräysten mukaisesti.
Egypti on yrittänyt välittää tulitauko- sopimusta Hamasin ja Israelin välillä.
Eräs egyptiläisviranomainen kertoi TV7:lle, että tavoitteena on -
lievittää jännitteitä, vauhdittaa Gazan jälleenrakentamista -
ja pohjustaa rauhanprosessia.
Pääministeri Netanjahu päätti lykätä kaavailtua matkaa Kolumbiaan, -
mitä jotkut pitivät merkkinä asian etenemisestä.
Palestiinalaispresidentti Abbas tapasi Hamasin poliittista johtoa.
Hän torjui Egyptin kompromissiehdotuksen, -
jossa palestiinalaishallinnon oli määrä mm. maksaa gazalaisten palkkoja -
ja ottaa vastuulleen hallinto Gazassa.
Palestiinalaisosapuolten sisäiset riidat näin ollen jatkuvat entistä syvempinä.
Jerusalemissa Israelin hallituksen turvallisuuskabinetti -
pui mahdollista tulitaukosopimusta eilen viisituntisessa kokouksessaan.
Kabinetin jäsenet tulivat siihen johtopäätelmään, -
että laaja ja pitkäkestoinen järjestely Gazassa on epätodennäköinen.
Kokouksessa tilannekatsauksensa antoi armeijan komentaja Eisenkot.
Kokous päättyi yksimielisyyteen, -
että järjestelyjen edessä on liikaa esteitä, joita ei voida voittaa.
Siksi kokous ei tarjonnut päätöksiä, eikä jäseniä pyydetty äänestämään -
Israelin kannasta liittyen järjestelyihin.
Hamas ilmoitti, ettei se aio luovuttaa vuoden 2014 sodassa kaatuneiden -
israelilaissotilaiden ruumiita eikä myöskään israelilaissiviilejä, -
jotka siepattiin Gazassa ja jotka ovat nyt Hamasin hallussa.
Hamas korosti, että palautuksen ehtona on, että Israel vapauttaa -
palestiinalaisvankeja Hamasin vaatimusten mukaisesti.
Sotilaiden joukossa ovat mm. Oron Shaul ja Hadar Goldin.
Israel vastustaa murhia tehneiden palestiinalaisvankien vapauttamista.
Se on vaatinut, että lähtökohtana tulee olla israelilaissiviilien -
sekä sotilaiden ruumiiden palauttaminen.
Turvallisuuskabinetin kokouksen alla tiedusteluministeri Israel Katz tapasi -
Hadar Goldinin perhettä, joka vaatii poikien ruumiiden luovuttamista.
Katz kirjoitti Twitterissä: "Gazan tilanne kiristyy hälyttävästi -
joko kohti sopimusta tai sotaa. Kannatan suunnitelmia, joissa Egypti -
valvoisi Gazan rajanylityspaikkoja maalla ja merellä -
kansainvälisten toimijoiden johdolla. Avustusten ehtona tulee olla se, -
että sotilaiden ruumiit ja siviilit luovutetaan."
Kahden kaatuneen israelilaissotilaan perheet järjestivät mielenosoituksen -
pääministeri Netanjahun virka-asunnon edessä Jerusalemissa.
He vaativat ruumiiden luovuttamista -
ehtona kaikille mahdollisille sopimuksille Hamasin kanssa.
Emme voi ymmärtää sitä, -
että pääministerimme tarjoaa humanitaarista apua Gazalle -
ja tekee aloitteita järjestelyistä ja muista ratkaisuista Gazan suhteen -
pyytämättä ensiaskeleena Hadarin ja Oronin ruumiiden luovuttamista.
Muita aiheita: USA:n ulkoministeri Mike Pompeo ilmoitti, -
että USA aikoo panna toimeen sarjan kansainvälisiä Iran-pakotteita -
tämän viikon alkupäivinä osana presidentti Trumpin määräyksiä.
Ensimmäinen pakotteiden sarja, joita Obaman hallinto helpotti -
vuoden 2015 ydinsopimuksella, astuu voimaan tänään, kertoo USA.
Euroopan maat vastustavat päätöstä. USA mm. on peruuttanut luvat, -
joilla Iran sai ostaa amerikkalais- ja eurooppalaisvalmisteisia lentokoneita.
Iran osti eilen viisi uutta kaupallista lentokonetta Euroopasta.
Kauppasopimus laadittiin vauhdilla eilen.
Trumpin hallinto on vaatinut sopimuksen eurooppalaisosapuolia -
korjaamaan sopimusta, jota USA on pitänyt huonona, -
sillä se ei riittävästi rajoita Iranin ydinohjelmaa.
USA:n eurooppalaisliittolaiset Saksa, Ranska ja Iso-Britannia -
haluavat säilyttää ydinsopimuksen, joka on lisännyt merkittävästi -
energia-alan tuontia Iranista EU:hun sekä muuta kauppaa.
Huomenna voimaan astuva EU:n vastasäännös -
suojelee eurooppalaisyrityksiä, joilla on laillisia liiketoimia Iranin kanssa,-
USA:n pakotteiden vaikutuksilta.
Voimaan astuessaan vastasäännös takaa EU-toimijoille vakuudet -
USA:n ekstraterritoriaalisten pakot- teiden vaikutusten korjaamiseksi -
ja kumoaa ulkomaisten tuomioistuin- ten päätösten vaikutukset EU:ssa -
asiaan liittyen. Se kieltää pakotteiden noudattamisen EU:ssa.
Kansainvälisten suhteiden ja ulkopoli- tiikan professori Sebastian Harnisch -
Heidelbergin yliopistosta sanoo, -
että EU haluaa suojella lupaavia liikesuhteitaan Iranin kanssa.
Euroopan johtajat varoittavat myös, -
että jos USA aloittaa sodan Iranin kanssa, tilanne kiristyy Lähi-idässä -
mikä vaarantaa rauhaa ja vakautta Euroopassa.
Ensinnäkin saksalaiset uskovat, että tämä on paras tapa -
rajoittaa Iranin ydinohjelmaa tällä hetkellä.
Saksa haluaa estää Lähi-idän aseellisen konfliktin pahenemisen.
Mielestäni Saksan hallitus ja muiden eurooppalaismaiden hallitukset -
ajattelevat, että Lähi-idässä on jo nykyisellään paljon ongelmia, -
ja haluavat rajoittaa niiden vaikutusten leviämistä.
Yhdysvallat aikoo panna toimeen loput, merkittävimmät pakotteet -
mm. Iranin öljysektoria ja keskuspankkia vastaan -
marraskuun 4. päivänä. Ulkoministeri Pompeo korosti toimittajille -
palattuaan Aasian-matkaltaan: "Pakotteet ovat tärkeitä -
USA:n pyrkimyksissä vastustaa Iranin pahantahtoista toimintaa."
Kiitos seurasta! Meitä voi katsoa myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebookissa ja YouTubessa: TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz